"Setswana Puo ya Gae (HL)/P1 4 DBE/Ngwanaitseele 2021 NSC 6 Boitumelo, mosetsana yo ka gale motho o neng o mmona a ntse a tletse ditshegwana o ne a sa fetoga. O ne a ipeile mo maemong a dipitse tsa mojago wa kgwedi ya Phukwi, mme a ipotsa gore sefoka ke 40 sa ga mang fa e le ena le dipotso tsa ditlhatlhobo. 7 Tshipi ya sekolo ya lela 'ura ke ya bosupa – a re yeng go ithuta'. Barutwana ba tsena ka dikgoro go ya go thubana natso go ipaakanyetsa ditlhatlhobo. Setlhotšhwana sengwe se ne se eme mo lefitshwaneng e kete sona ga se tshwenngwe ke sepe. Fa a se 45 atamela, Boitumelo a ema ka lobelo fa a utlwa setshegwana se se tswakantseng le molotsana wa pina. A itse mong' a sona, a be a netefatsa fa a utlwa mafoko a ga Kefetile fa a re: 'Fa ke na le wena ke ipheditse moratiwa. Ga go ope kgotsa sepe se se ka itumedisang mowa wa me go feta wena, Bafedile. 50 8 Tsala ya ga Bafedile, Matlakala a lemoga go le matshwanedi gore a lemose tsala ya gagwe fa go setse go le thata, ba ye go buisa: 'Bafedile, re swatogile ka la mogodu mo ditlhatlhobong tsa Seetebosigo. O itse sentle gore maina a rona a nkga dibodu kwa kantorong ya ga mogokgo ka re dikile re itshotse makgwakgwa 55 ngwaga otlhe. Sala sentle, ke sa ya go bona fa nka se tswe temanyana. Batho ba setse ba simolotse. 9 Le le latelang la itshenola jaaka le solofetswe ke botlhe, letsatsi le le ilwang ke metlapa, letsatsi le le itumelelwang ke bagaka bao ba sa leng ba le ipaakanyeditse. Jaaka barutwana ba bangwe, Bafedile a 60 tsaya maemo a gagwe. Lokwalopotso lwa ntlha lwa Bonetetshi lwa goroga. Matlho a ikala le dipotso tsotlhe ka gangwe. A roroma. A fifala pelo. A boa a di buisa gape. Tlheng e kete ga a ye go tswa ka sepe. Matlho a fifala, mme letshogo la re bai! 10 'Ijoo morutabana, thusang fa. Bafedile …' Ga goa mosetsana yo o 65 neng a ntse ka fa morago ga gagwe. Ga tlhakatlhakana. O thantse a le mo bolaong jwa gagwe kwa marobalong a basetsana, Bafedile. Ditlhatlhobo tsona di ne di tsweletse. [E nopotswe go tswa mo Mantswe a Robongwe, RJ Makgaledise] 1.1.1 Tlhopha karabo e e maleba ka go kwala tlhaka e e nepagetseng A, B, C kgotsa D. Ditlhatlhobo tse di kwalwang ke tsa paka efe ya ngwaga? A Kgweditharo ya ntlha B Bogare jwa ngwaga C Kgweditharo ya bobedi D Bofelo jwa ngwaga. (1) 1.1.2 Ke mafoko afe a a buiwang ke Boitumelo go supa fa Bafedile a fetogile? (1) Kwalololo e ileditswe Phetla"